RADNI LISTIĆ 1.

U tablici se nalaze pravila za sigurno korištenje interneta.

 Rangiraj pravila od 1 do 10 pri čemu je 1 najvažnije pravilo.

|  |  |
| --- | --- |
| REDNI BROJ | PRAVILO O SIGURNOSTI NA INTERNETU |
|  | Zaštiti svoj profil na društvenim mrežama. Postavke uredi tako da tvoje fotografije, statuse i objave vide samo tvoji prijatelji. |
|  | Ako posjetiš neku stranicu ili primiš e-mail koji ti se čini neprimjeren reci to svojim roditeljima ili drugoj odrasloj osobi od povjerenja. |
|  | Lozinke čuvaj samo za sebe. Druge bi ih osobe mogle zloupotrijebiti. |
|  | Na internetu vrijede ista pravila pristojnog ponašanja kao i u svakodnevnom životu. Poštuj ih. |
|  | Ne objavljuj niti ne razmjenjuj fotografije ili snimke u neprimjerenim i golišavim pozama te one fotografije i snimke zbog kojih bi ti jednog dana moglo biti neugodno. |
|  | Ne ostavljaj na internetu svoje osobne podatke – osobito adresu i broj mobitela. |
|  | Ne otvaraj poruke koje si dobio od nepoznatih osoba ili s nepoznatih e-mail adresa. Ako dobiješ takvu poruku, obavijesti roditelje. |
|  | Pazi s kim razgovaraš na internetu. Ne prihvaćaj nepoznate ljude za prijatelje na društvenim mrežama. Nikad ne znaš tko se krije iza tih profila i kakve namjere ima ta osoba. |
|  | Ne svađaj se preko društvenih mreža ili e-maila |
|  | Nikad nemoj ići sam na sastanak s osobom koju si upoznao na internetu. Ako ta osoba inzistira da dođeš bez pratnje, nemoj otići na takav sastanak i reci roditeljima. |

 Nakon što rangiraš sva pravila, s prijateljem s kojim dijeliš klupu usporedi prvih pet pravila koja si označio kao najvažnija. Razgovarajte zašto ste baš tih pet pravila označili kao najvažnija. Biste li dodali i neko svoje pravilo koje nije navedeno u tablici?